
	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ

Μορφωτικό Γραφείο

ΣΠΙΤΙ ΤΗΣ ΚΥΠΡΟΥ

Ξενοφώντος 2Α, 105 57 Αθήνα

Τηλ. 210 3734934  Fax 210 3734904

	Εκδήλωση με θέμα το κάπνισμα

και παρουσίαση των βιβλίων

- Μια Απόφαση Ζωής Μισού Εκατομμυρίου Ευρώ
- Η Νικοτίνη Εξομολογείται. Δεν Φταις Εσύ. Φταίω Εγώ
στο Σπίτι της Κύπρου

Την Τρίτη 18 Νοεμβρίου 2014 και ώρα 19:30 θα πραγματοποιηθεί στο Σπίτι της Κύπρου, Ξενοφώντος 2Α, Σύνταγμα,  εκδήλωση με θέμα το κάπνισμα. Στο πλαίσιο της εκδήλωσης θα παρουσιαστούν τα βιβλία Μια Απόφαση Ζωής Μισού Εκατομμυρίου Ευρώ των Δρος Ελπιδοφόρου Σ. Σωτηριάδη, Ιατρός Εργασίας-Επιδημιολόγος και Δρος Λάμπρου Λαζούρα, Ερευνητής-Ψυχολόγος και Η Νικοτίνη Εξομολογείται. Δεν Φταις Εσύ. Φταίω Εγώ του Δρος Joseph R. DiFranza σε μετάφραση Ελπιδοφόρου Σωτηριάδη και Λάμπρου Λαζούρα.

Τα βιβλία της νέας σειράς «Ιατρικά» των Εκδόσεων Εν Τύποις επικεντρώνονται στο θέμα του καπνίσματος και της εξάρτησης από τη νικοτίνη και αποτελούν μέρος μιας τριλογίας με την οποία οι συγγραφείς ευελπιστούν να βοηθήσουν τους καπνιστές και κυρίως τους νέους να ζήσουν μια υγιή ζωή χωρίς καπνό. Προσφέρουν στον αναγνώστη χρήσιμες πληροφορίες και γνώσεις με τρόπο χιουμοριστικό και έξυπνο και είναι εξαιρετικά ενδιαφέροντα για κάθε φίλο του βιβλίου, ανεξάρτητα αν καπνίζει, αν είναι φανατικός αντικαπνιστής, ή απλά παθητικός καπνιστής.

Χαιρετισμό θα απευθύνουν ο Δρ Χρήστος Χατζηχριστοδούλου Καθηγητής Επιδημιολογίας Πανεπιστημίου Θεσσαλίας και η κ. Βούλα Κοκκίνου Διευθύντρια Εκδοτικού Οίκου Εν Τύποις.
Τα βιβλία θα παρουσιάσει η Ομότιμη Καθηγήτρια Δημόσιας Υγείας Εθνική Σχολή Δημόσιας Υγείας, Δρ Τζένη Κουρέα-Κρεμαστινού.
Αντιφώνηση από τους συγγραφείς.

Η εκδήλωση πραγματοποιείται με της στήριξη των Πολιτιστικών Υπηρεσιών του Υπουργείου Παιδείας και Πολιτισμού.
Ο Δρ Ελπιδοφόρος Σ. Σωτηριάδης είναι Επισκέπτης Ερευνητής στο Τμήμα Περιβαλλοντικής Υγείας του Πανεπιστημίου Χάρβαρντ, Βοστώνη, ΗΠΑ.
Ο Δρ Λάμπρος Λαζούρας είναι Λέκτορας Ψυχολογίας του Διεθνούς Τμήματος του Πανεπιστημίου Sheffield στη Θεσσαλονίκη και Επισκέπτης Ερευνητής στο Τμήμα Ψυχολογίας και Ιατρικής του Πανεπιστημίου La Sapienza της Ρώμης.
12 Νοεμβρίου 2014

